Dzam dá, á ḿbū ósú yā édzóē Sírus, ǹkúkúmá yā Babilón, ńdɔ Sírus te á ngābénde nâ bə́ dúgán lóŋ Ndá Zambá tě. 14Ńdɔ̄ fə bílában bí mvɔ́d ai ébí bí sílíbǎ yā Nabukodonosor a ngáman vaa á tə́mpɛ́l yā Yērúzalɛm a kə́ ai byá á tə́mpɛl yǎ Babilón, ǹkúkúmá Sírus a dúgan byá mǎn vaa á tə́mpɛ́l yǎ Babilón, a və́ byā é mod bə́ lóége nâ Sheshbatsar yǎ á ngātə́le ngɔ́mɔna. 15Ńdɔ a ngádzó ai nyé nâ: "Nɔŋɔ́ bílában bí, ó dúgán ai byá á tə́mpɛ́l yǎ Yērúzalɛm, Ndá Zambá é dúgān fə lóŋoban é vóm é ngābə́ ósúsúa. 16Ńdɔ̄ hḿ é Sheshbatsar nyɔ́ á ngāzu, a mǎn fə fag bībé mə̄ndíé bí Ndá Zambá á Yērúzalɛm, a tádigi hḿ ábǒg tē a zaa kwí étɔ̄á dzī, Ndá te yalóŋoban hədá məlóŋ yā étē mabə́ kig man. 17Ńdɔ̄ hḿ étɔ̄á dzī, ngə́ ǹkúkúmá a diŋ, bə́ dzəŋ á ndá enyie ǹkɔ̌b ǹkúkúmá á Babilón wē, ngə́ á nə̄ tóé naa ǹkúkúmá Sírus a ngávə́ ábēndé naa bə́ dúgán lóŋ é Ndá Zambá nyī á Yērúzalɛm, eyɔ̌ŋ tē fə ḿból ósə ǹkúkúmá ā yi tə́lē dzǎm tē, a lóm bía ayəmə́.”